آپ براہوئی زبان کی شاعرہ ،ادیبہ اور عالمہ تھیں۔دین پور ، ضلع شکار پور صوبہ سندھ میں پیداہوئیں۔آپ معروف عالم دین مولانا محمد عمر دین پوری کی نواسی اور معروف براہوئی عالمہ ، مصنفہ و شاعرہ مائی تاج بانو کی بیٹی تھیں۔اپنی والدہ کی طرح ساری زندگی دین کی تدریس وتفہیم میں صرف کی۔آپ عورتوں کومذہبی تعلیم کے زیور سے آراستہ کرنے کی وجہ سے ' خلیفانی ' کے نام سے مشہور ہوئیں۔آپ کا کوئی شعری یا نثری مجموعہ شائع نہ ہوا تاہم براہوئی زبان میں آپ کی نظمیں ہفت روزہ ' ایلم ' مستونگ صوبہ بلوچستان میں شائع ہوتی رہیں۔آپ نے نومبر 1996ء کو دین پور ، ضلع شکار پور( سندھ ) میں وفات پائی اور وہیں دفن ہوئیں ۔
Entity: صوبہ سندھ — Type: /location